te loeven
Item het sijn come in rechte inde banck voer meye en scepen
ald henric del tombelle van crehain in deen zijde en jan
hanart de jonge die ovmids vonisse van scepen brieve
van loven come en geleidt es tot allen den goede have
ende erve raes wilen del tombelle soen des voirs henrix
in dande ald de voirs jan hanarde uut machte van sine
voirs beleide in aensprake dede ten voirs henricke de
tombelle wert Seggen dat hij in voirleden tijde in
matmomie en wettelike huwelike gegeve hadde ende
toe geseedt mette voirs wilen rase sine sone jouffr
johanne docht werijs wile van waervat die nu na state
der heiliger kerke getroudt heeft robbeert van jandre
de somme van xx sacke corens mate en pacht van
hanuyt ende die te bewisene op goede ondpande ten
taxacie van goede manne gelijc de selve jan hanart
de jonge dat inden rechte boet te thone Oec boet de selve
jan te thoene dat de voirs henric del tombelle geloeft
hadde de voirs iiii sacke vande selve xx sacken
corens af te doen en daer voe te geven lxxx gpe
den ii natuerliken kynden des voirs wille werijs van
waervat daer op de selve henric del tombelle dede
verantwden seggen dat waer wae dat den voirs
huwelic in dier mate gesciet was mer het was
waer den selve huwelic gesciede in dier mate dat
henric del tombelle de voirs iiii sacke vande selve
xx soude moge afleggen met lxxx gpe en dat
raeskijn del tombelle de voirs lxxx gpe bekende
gehave te hebben in sine levende live dat boet
henric te thoene Oec hoet de selve henric te
thoene dat hij de bewijsenisse vand voirs duwarie
gedaen hadde voer hof en hee daer men de goede af
houdende was Ten dage van thoene thoende de voirs
jan hanart met goeder conde wel geeamineert dat
henric del tombelle gegeve hadde en de voirs jouffr